නාරාහේන්පිට - අභයාරාමයේ අද පැවැති මාධ්‍ය හමුවකදී අදහස් දක්වමින් ඔහු කියා සිටියේ විපක්ෂ නායකවරයා ලෙස පාර්ලිමේන්තු මන්ත්‍රී දිනේෂ් ගුණවර්ධන පත් කරන ලෙස ඉල්ලා මන්ත්‍රීවරුන් 58 දෙනෙකුගේ අත්සන් සහිත ලිපියක් කථානායකවරයාට භාර දෙන බවයි.එහිදී වැඩිදුරටත් අදහස් දැක්වූ විමල් වීරවංශ මන්ත්‍රීවරයා සඳහන් කළේ පළි ගැනීමට එරෙහිව නැගී සිටීමේ කාලය දැන් උදා වී ඇති බවයි.මෙම මාධ්‍ය හමුවේදී පිවිතුරු හෙළ උරුමයේ නායක බස්නාහිර පළාත් සභා මන්ත්‍රී උදය ගම්මන්පිල ප්‍රකාශ කළේ මැතිවරණය කල් දැමීමෙන් මහින්ද උණුසුම තුනී නොවන බවයි.